Legend of Kepakailinla. 395 



kanaka. E uuina ana, a e paapaaina ana ke loaa aku i ka lima. Hookahi kanaka, hoo- 

 kahi lima, a pela kahi lima, o ka mea holo aku ka mea pakele. O ka mea ku mai e ha- 

 kaka, pau loa i ka make. 



A ike o Kiinoho a me Kiihele ia Kepakaliiula, e kaua ana me ka lehulehu. Lele 

 aku la laua, a haihai ])u i na kanaka me Kepakailiula, hui akolu lakou. 



A ike o Kukuipahu ka makuahunowai, i ka pau loa o na kanaka o ka aina i ka 

 make. Lalau oia ia Kapuaokeonaona, kahi wahine uuku a Kepakailiula, a holo-kiki aku 

 la a mamua o Kepakailiula, kukulu. 



A hiki o Kepakailiula i kahi a Kapuaokeonaona e ku ana, lalau aku la ia i ka wa- 

 hine a amo ae la, a hoi mai la i na waa, pela i pau ai ka luku ana. Haawi aku la o Kepa- 

 kailiula i ka aina no Kukuipahu, oia ke 'Hi nui o Maui, ma ko Kakaalaneo wahi. 



Ma keia make ana o Kakaalaneo ia Kepakailiula, ua kaulana aku la ia mea a lohe 

 o Kakuhihewa ke 'Hi o Oahu. Nolaila, makau iho la o Kakuhihewa, ia Kepakailiula. 

 Hoouna aku la o Kakuhihewa i kona mau waa ponoi, a me na kahu i Maui, e kii ia Kapa- 

 kailiula i keiki nana, a lawe mai e komo i ka aina o Oahu nei. Holo aku la na waa, mai 

 Oahu aku a pae i Kaunolu, no ka ikaika o ka makani welau aa. A ahiahi ae la, akakuu 

 iho la ka makani, holo aku la a pae ma Keanapou i Kahoolawe. Mai laila aku a pae ma 

 Kapueokahi i Hana, Maui, i laila o Kepakailiula i noho ai. Pae aku la na waa a uka, hele 

 aku la lakou a kauhale kamaaina. Ninau aku la, auhea ko Kepakailiula hale? Aia i ka 

 puu o Kauiki, ma ka hikina e ku la ka hale. A hiki lakou i laila, aloha mai la o Kepakai- 

 liula, aloha aku la lakou. A kuu iho la ko lakou nae, olelo aku la ia Kepakailiula : "I kii 

 mai nei makou ia oe, e holo i Oahu, i kauoha mai ko makuakane o Kakuhihewa ia oe, e holo 

 oe e komo i ka aina, eia na waa, o oe a kau iho, holo ae kakou." Ae mai la o Kepakai- 

 liula, ia wa, holo mai la meia, o Kiinoho me Kiihele, me ka laua wahine, o Makolea a 

 me Kapuaokeonaona. A kau lakou i luna o na waa, holo mai la. 



Ma keia holo ana, i)unia lakou e ka ino, a haule malalo hikina o Mokuhooniki, i 



